Cuneiform Tablet Kt 94/k 950 (AKT 6a 47)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
ša 24 ma-na KÙ.BABBAR i-dí-a-bu-um a-na a-šùr-be-el-a-wa-tim ḫa-bu-lu šu-ku-bu-um me-ra-šu É-tí ša ša-lim-a-šùr wa-áš-bu ik-nu-uk-ma am-tám ù ÌR-dí ú-šé-ṣí-ma i-na a-mu-tim ša É a-lim{ki} ša-lim-a-šur i-sí-ú-ma iš-tí i-dí-a-šùr DUMU a-šùr-ma-lik ad-mu-ma a-na kà-ni-iš ú-šé-bi₄-lu-ni-ni qá-tám ša ša-lim-a-šur šu-ku-bu-um DUMU a-šùr-be-el-a-wa-tim a-na ḫu-bu-ul i-dí-a-bi-im il₅-qé-ma É-tí am-tám ù ÌR-dí-e a-na ša ki-ma ša-lim-a-šùr ú-wa-šé-er a-na a-wa-tim a-ni-a-tim kà-ru-um kà-ni-iš i-dí-ni-a-tí-ma ší-bu-tí-ni IGI GÍR ša a-šùr ni-dí-in IGI a-ku-za IGI MAR.TU-ba-ni IGI lá-qé-pì-im i-tur₄-DINGIR DUMU a-mur-IŠTAR tap-pá-i-ni